ශ්‍රී ලංකාවේ ළමා අයිතිවාසිකම් සුරැකීම ජගත් සංවිධානයේ ඉහළ ඇගයීමකට ලක්ව තිබේ.එක්සත් ජාතීන්ගේ ළදරු අයිතිවාසිකම් පිළිබඳ මහා මණ්ඩලයේ සිදුකළ ඡන්ද විමසීමකදී ශ්‍රී ලංකාව ඉදිරිපත් කළ වෛද්‍ය හිරන්ති විජේමාන්න මහත්මිය රටවල් 20 ක් අතර පැවති ඡන්ද විමසීමකදී තේරීපත්වී තිබෙන බව එක්සත් ජාතීන්ගේ ශ්‍රී ලංකා නිත්‍ය නියෝජිත ආචාර්ය පාලිත කොහොන මහතා පැවැසීය.මුළු එක්සත් ජාතින්ගේ මණ්ඩලයම මේ ඡන්දය සඳහා ඡන්දය ප්‍රකාශ කළ බවද පැවැසූ ආචාර්ය කොහොන මහතා ඉන් 9 දෙනෙක් පමණ තේරීපත් වූ බවද එම නව දෙනා අතරට වෛද්‍ය හිරන්ති විජේමාන්න මහත්මිය පත්වීම ශ්‍රී ලංකාව ලද ජයග්‍රහණයක් බවද දිනමිණට ප්‍රකාශ කළේය.මේ සඳහා තේරීපත් වූ රටවල් 9 ට ඡන්ද විමසීම සඳහා විශාල වශයෙන් වියදම් කළ බව පැවසූ ආචාර්ය කොහොන මහතා.ලංකාව ළමුන්ගේ අයිතිවාසිකම් සහ සුබසාධනය සම්බන්ධයෙන් ගෙන තිබෙන පියවර ජාත්‍යන්තරයේ සිදුකළ ඇගයීමක් වශයෙන් මේ පත්වීම සඳහන් කළ හැකි බව වැඩිදුරටත් කීය..